XUV700 എസ്യുവിയില് നിന്നും ചില ഫീച്ചറുകള് പടിയിറങ്ങിയേക്കും കാരണം ഇതാ കഴിഞ്ഞ ഒരു വര്ഷക്കാലമായി വാഹന വ്യവസായം നേരിടുന്ന ഏറ്റവും വലിയ പ്രതിസന്ധിയാണ് സെമികണ്ടക്ടര് ചിപ്പുകളുടെ ലഭ്യതകുറവ്. ചിപ്പ് ക്ഷാമം മൂലം പ്രമുഖ വാഹന കമ്ബനികളെല്ലാം നിര്മാണം നിര്ത്തുകയോ വെട്ടിച്ചുരുക്കുകയോ ചെയ്തിട്ടുണ്ട്. മാരുതി, ഹ്യുണ്ടായി, എന്നീ മുന്നിര കമ്ബനികളെല്ലാം ഈ പ്രതിസന്ധിയെ അഭിമുഖീകരിക്കുന്നവരാണ്. മറ്റെല്ലാ വാഹന നിര്മാതാക്കളെയും പോലെ മഹീന്ദ്രയും സെമികണ്ടക്ടര് ക്ഷാമം നേരിടുന്നവരാണ്. അതിനാല്, തങ്ങളുടെ വാഹനങ്ങളിലെ ചിപ്പ് ഉപയോഗം കുറയ്ക്കാനുള്ള പദ്ധതികളുമായാണ് ഇപ്പോള് മുന്നോട്ടുപോവുന്നത്. ചിപ്പ് ക്ഷാമ പ്രശ്നം മറികടക്കാന് ബ്രാന്ഡുകളെല്ലാം തങ്ങളുടെ വേരിയന്റ് ലൈനപ്പ് നവീകരിക്കുന്നുണ്ടെന്നതും ശ്രദ്ധേയമാണ്. ഉയര്ന്ന നിലവാരമുള്ള ഉല്പ്പന്നങ്ങളിലേക്ക് പോകുന്ന സെമികണ്ടക്ടര് ചിപ്പുകള്ക്ക് പ്രത്യേക കുറവുകളുണ്ടെന്ന് മഹീന്ദ്ര ആന്ഡ് മഹീന്ദ്രയുടെ ഓട്ടോമോട്ടീവ്, ഫാം എക്യുപ്മെന്റ് സെക്ടറുകള് എക്സിക്യൂട്ടീവ് ഡയറക്ടര് രാജേഷ് ജെജുരിക്കര് പറഞ്ഞു. അടുത്തിടെ വിപണിയില് എത്തി ഹിറ്റായി മാറിയ XUV700 എസ്യുവിയുടെ ചില വേരിയന്റുകളിലെ ഫീച്ചറുകളില് മാറ്റങ്ങള് ഉണ്ടായേക്കാം. സെമികണ്ടക്ടര് കുറവുകളുടെ തരത്തെ ആശ്രയിച്ച്, കുറഞ്ഞ നിരക്കില് ചില ഫീച്ചറുകള് ഉപേക്ഷിക്കാനുള്ള തീരുമാനത്തിലേക്കാണ് കമ്ബനി നീങ്ങുന്നതെന്നും അദ്ദേഹം വ്യക്തമാക്കി. എന്നാല് ഏതെങ്കിലും ഒരു പ്രത്യേക വേരിയന്റ് വാങ്ങാന് മഹീന്ദ്ര ഒരു ഉപഭോക്താവിനെയും നിര്ബന്ധിക്കില്ലെന്നും രാജേഷ് ജെജുരിക്കര് വ്യക്തമാക്കിയിട്ടുണ്ട്. XUV700 എസ്യുവില് നിന്ന് വയര്ലെസ് ചാര്ജര് മഹീന്ദ്ര നീക്കം ചെയ്തിട്ടുണ്ട്. ഉയര്ന്ന വകഭേദങ്ങള് താഴ്ന്ന വേരിയന്റുകളേക്കാള് കൂടുതല് സെമികണ്ടക്ടറുകള് ഉപയോഗിക്കുന്നു എന്നത് വളരെ വ്യക്തമാണ്. കാരണം അവ കൂടുതല് ഉപകരണങ്ങളും സവിശേഷതകളും ഉള്ക്കൊള്ളുന്നുവെന്നതിനാലാണ് ഇങ്ങനെ സംഭവിക്കുന്നത്. മോഡലിന്റെ ടോപ്പ് എന്ഡ് വേരിയന്റില് 170 ചിപ്പുകള് വരെയാണ് ഉപയോഗിക്കുന്നത്. ചില ചിപ്പുകള് XUV700 വരുന്ന അഡ്വാന്സ്ഡ് ഡ്രൈവര് എയ്ഡ്സ് സിസ്റ്റത്തിനായി ഉപയോഗിക്കുന്നു. എസ്യുവി ഇതിനകം തന്നെ 70,000 ബുക്കിംഗുകളാണ് സ്വന്തമാക്കിയിരിക്കുന്നത്. 2022 ജനുവരി 14 ന് അകം വാഹനത്തിന്റെ 14,000 യൂണിറ്റുകള് ഡെലിവറി ചെയ്യാനാണ് കമ്ബനി ഇപ്പോള് ലക്ഷ്യമിടുന്നത്. നിലിവല് എല്ലാ മോഡലുകളിലുമായി മഹീന്ദ്രയ്ക്ക് 1,60,000 യൂണിറ്റ് ഓര്ഡര് ബാക്കിയുണ്ട്. ചിപ്പ് ക്ഷാമം കാരണം അവര്ക്ക് സെപ്റ്റംബറില് മൊത്തം 32,000 യൂണിറ്റുകളുടെ ഉത്പാദനം വെട്ടിചുരുക്കിയിരുന്നു. കുറച്ച് മാസങ്ങള്ക്ക് മുമ്ബ് കമ്ബനിക്ക് ഇന്ഫോടെയ്ന്മെന്റ് സിസ്റ്റമില്ലാതെ ഥാര് എസ്യുവികള് ഉപഭോക്താക്കള്ക്ക് കൈമാറേണ്ടി വന്നിട്ടുണ്ട്. തുടര്ന്ന് ടച്ച്സ്ക്രീന് ഇന്ഫോടെയ്ന്മെന്റ് സിസ്റ്റം ഡീലര് വഴി ഇന്സ്റ്റാള് ചെയ്യുകയായിരുന്നു. എന്നിരുന്നാലും ഇത് കാരണം ഡീലര്ഷിപ്പിന് ഇന്ഫോടെയ്ന്മെന്റ് യൂണിറ്റുകള് ലഭിക്കാത്തതിനാല് ധാരാളം ഡെലിവറികള് വൈകിയിരുന്നു. MX, AX എന്നിങ്ങനെ രണ്ട് വേരിയന്റ് ശ്രേണിയിലാണ് എസ്യുവി വിപണിയില് എത്തുന്നത്. 12.49 ലക്ഷം മുതല് 22.99 ലക്ഷം രൂപ വരെയാണ് പുതിയ XUV700 പതിപ്പിനായി മുടക്കേണ്ട പുതിയ എക്സ്ഷോറൂം വില. 2.0 ലിറ്റര് 4 സിലിണ്ടര് ടര്ബോപെട്രോള്, 2.2 ലിറ്റര് 4സിലിണ്ടര് ടര്ബോ ഡീസല് എന്നിങ്ങനെ രണ്ട് എഞ്ചിന് ഓപ്ഷനുകളിലാണ് ഇത് വാഗ്ദാനം ചെയ്യുന്നത്. പെട്രോള് എഞ്ചിന് 200 bhp കരുത്തില് 380 Nm torque ഉത്പാദിപ്പിക്കാന് ശേഷിയുള്ളതാണ്. എസ്യുവിയുടെ ഗിയര്ബോക്സ് ഓപ്ഷനുകളില് 6 സ്പീഡ് മാനുവലും 6 സ്പീഡ് ടോര്ഖ് കണ്വെര്ട്ടര് ഓട്ടോമാറ്റിക്കും ഉള്പ്പെടും. സെമികണ്ടക്ടര് ചിപ്പുകളുടെ കാര്യത്തിലേക്ക് തിരികെയെത്തിയാല് ഓരോ വാഹനത്തിനും ഉപയോഗിക്കുന്ന ചിപ്പുകളുടെ എണ്ണം ഗണ്യമായി കുറയ്ക്കാന് ടാറ്റ മോട്ടോര്സിന് സാധിച്ചിട്ടുണ്ട്. വാഹനത്തെ ശക്തിപ്പെടുത്തുന്ന ഒരു പ്രത്യേക ഘടകത്തില് ചിപ്പ് ഉപയോഗം പകുതിയായി കുറയ്ക്കാന് ആഭ്യന്തര നിര്മാതാവിന് കഴിഞ്ഞു. എന്നാല് ഏത് ഘടകമോ വാഹനമോ ആണെന്ന് ടാറ്റ മോട്ടോര്സ് വെളിപ്പെടുത്തിയിട്ടില്ല. ഉദാഹരണത്തിനായി എടുത്താല് ഇന്ഫോടെയ്ന്മെന്റ് സിസ്റ്റത്തിന് താഴെയുള്ള ഫിസിക്കല് ബട്ടണുകള് കമ്ബനി നീക്കം ചെയ്തു. ഇന്സ്ട്രുമെന്റ് ക്ലസ്റ്ററിനായുള്ള TFT സ്ക്രീനും സ്റ്റാര്ട്ട്സ്റ്റോപ്പിനുള്ള പുഷ് ബട്ടണും പോലുള്ള സവിശേഷതകള് ടോപ്പ്എന്ഡ് വേരിയന്റുകള്ക്ക് മാത്രമായി പരിമിതപ്പെടുത്താനും ബ്രാന്ഡ് തയാറായി. നിലവില് ആപ്ലിക്കേഷന് നിര്ദ്ദിഷ്ട ചിപ്പുകളെ സ്റ്റാന്ഡേര്ഡ് ചിപ്പുകളിലേക്ക് പരിവര്ത്തനം ചെയ്യാന് തങ്ങള് നോക്കുകയാണെന്ന് ടാറ്റ മോട്ടോര്സ് പാസഞ്ചര് വെഹിക്കിള് ബിസിനസ് യൂണിറ്റ് പ്രസിഡന്റ് ശൈലേഷ് ചന്ദ്ര പറഞ്ഞു. ഇതിനായി ചിപ്പുകളുടെ ഒപ്റ്റിമൈസേഷനായാണ് കമ്ബനി നീങ്ങിയത്. ഇത് ചിപ്പുകളുടെ ഉപയോഗം കുറയ്ക്കുകയും വളരെ ചുരുങ്ങിയ കാലയളവില് അവയെ സാധൂകരിക്കുകയും ചെയ്യുന്നുവെന്നും അദ്ദേഹം വ്യക്തമാക്കി. ഇതിനായി ജാഗ്വര്, ലാന്ഡ് റോവര് എന്നിവയുടെ വൈദഗ്ധ്യം ടാറ്റ ഉപയോഗിച്ചു. മാരുതി സുസുക്കി, ഹ്യുണ്ടായി, മഹീന്ദ്ര തുടങ്ങിയ മറ്റ് വാഹന നിര്മാതാക്കളുമായി താരതമ്യപ്പെടുത്തുമ്ബോള് ആഭ്യന്തര കമ്ബനിക്ക് നിലവില് സെമികണ്ടക്ടര് ചിപ്പുകളുടെ ക്ഷാമം താരതമ്യേന കുറവാണെന്ന് പറയാം. source: drivespark.com